{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću o Nacrtu prijedloga zakona o izmjenama i dopunama Zakona o obveznim odnosima"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"ANA MANOLA","NACRT PRIJEDLOGA ZAKONA O IZMJENAMA I DOPUNAMA ZAKONA O OBVEZNIM ODNOSIMA,\nČlanak 3.","Usmeno dana punomoć je u praksi neprimjenjiva, osim u iznimnim situacijama kad se punomoć npr. daje na zapisnik odnosno u situacijama kad je opunomoćitelj prisutan pred tijelom pred kojim se treba poduzeti radnja na koju se punomoć odnosi, a to je rijetka iznimka jer je smisao punomoći ta da opunomoćitelj ne mora osobno biti prisutan da bi poduzeo neku radnju. \n\nTakođer, u praksi pojedina tijela ili pravne osobe inzistiraju na ovjeri potpisa na punomoći ili pak da punomoć mora biti dana na njihovim obrascima čime se faktično znatno ograničava sloboda opunomoćivanja. \n\nVezano za isprave u elektroničkom obliku, predložena izmjena također otvara prostora za nedoumice u praktičnoj primjeni jer se priznanje punomoći u elektroničkom obliku ne uvjetuje valjanim elektroničkim potpisom niti se isti u tekstu izmjene uopće spominje, dok je u obrazloženju izmjene naveden kao uvjet priznavanja.\n\nPredlaže se članak izmijeniti/dopuniti na sljedeći način koji je usklađen sa stanjem u poslovnoj praksi te izbjegava nedoumice u primjeni:\n\n(1) Punomoć za sklapanje ugovora, odnosno za poduzimanje pravnog posla daje se u pisanom obliku.\n(2) Punomoć može biti izdana i u elektroničkom obliku ako je potpisana elektroničkim potpisom koji udovoljava zahtjevima Uredbe (EU) br. 910/2014 Europskog parlamenta i Vijeća od 23. srpnja 2014. o elektroničkoj identifikaciji i uslugama povjerenja za elektroničke transakcije na unutarnjem tržištu i stavljanju izvan snage Direktive 1999/93/EZ.\n(3) Ovjera potpisa na punomoći od strane javnog bilježnika nije uvjet njezine valjanosti, osim ako je ovjera potpisa izričito propisana zakonom za određeni pravni posao.\n(4) Valjana punomoć ne može se odbiti isključivo zbog toga što nije sastavljena na unaprijed propisanom obrascu javnopravnog tijela, pravne osobe ili drugog gospodarskog subjekta, osim kad je korištenje takvog obrasca propisano kao nužno posebnim propisom."]